Αμπντάλα Β΄ της Ιορδανίας

Ο Αμπντάλα Β΄ Αλ-Χουσεΐν (1962-) είναι ο βασιλιάς της Ιορδανίας από το 1999. Γιος του Χουσεΐν της Ιορδανίας, διαδέχθηκε στο θρόνο τον πατέρα του όταν εκείνος πέθανε, στις 7 Φεβρουαρίου του 1999. Λέγεται ότι είναι απόγονος (*533ης) 43ης γενιάς από τον Προφήτη Μωάμεθ.Kingabdullah.jo (2006), His Majesty King Abdullah II: King of the Hashemite Kingdom of Jordan. Royal Hashemite Court. 14-12-2007

μικρογραφία|Ο Αμπντάλα (δεξιά) με τον Δημήτρη Δρούτσα το 2010

 Προσωπική ζωή 
Γεννήθηκε στο Αμάν στις 30 Ιανουαρίου 1962 και μητέρα του είναι η Αντουανέτ Γκάρντινερ, η οποία γεννήθηκε στη Βρετανία.Jordan and the UK: A long and robust relationship, BBC News, 6-11-2001. Ο Αμπντάλα σπούδασε σε στρατιωτική σχολή της Βρετανίας.

Eίναι παντρεμένος με την παλαιστινιακής καταγωγής Ράνια Αλ-Γιασίν από τις 10 Ιουνίου 1993, με την οποία απέκτησε 4 παιδιά:
 Πρίγκιπας Χουσεΐν μπιν Αμπντάλα (γενν. 28 Ιουνίου 1994-), είναι παντρεμένος με την Ράτζουα Αλ Σάιφ, αρχιτέκτονα από την Σαουδική Αραβία.
 Πριγκίπισσα Ιμάν μπιντ Αμπντάλα (γενν. 27 Σεπτεμβρίου 1996-), είναι παντρεμένη με τον Τζαμήλ Αλέξανδρο Θερμιώτη, ελληνικής καταγωγής.
 Πριγκίπισσα Σάλμα μπιντ Αμπντάλα (γενν. 26 Σεπτεμβρίου 2000-) 
 Πρίγκιπας Χασέμ μπιντ Αμπντάλα (γενν. 30 Ιανουαρίου 2005-)

 Βασιλιάς 
Στις 7 Φεβρουαρίου του 1999 με το θάνατο του πατέρα του, έγινε βασιλιάς. Ο Χουσεΐν είχε διορίσει τον Αμπντάλα διάδοχο από τις 24 Ιανουαρίου 1999 και αντικατέστησε έτσι τον αδερφό του, Χασάν. Ο Αμπντάλα τροποποίησε τον Ποινικό Κώδικα της Ιορδανίας και του ασκήθηκε κριτική για περιορισμό της ελευθερίας λόγου"Jordan jails outspoken dissident", BBC News, 16-5-2002..

Με την πολιτική του φρόντισε να ανορθώσει την οικονομία της χώρας του.Jordan—Concluding Statement for the 2006 Article IV Consultation and Fourth Post-Program Monitoring Discussions, International Monetary Fund, 28-11-2006. Ο αναλφαβητισμός μειώθηκε στο 10%.Unicef. "At a glance: Jordan ". 14-12-2007. Οι επενδύσεις από τις χώρες της Δύσης  αυξήθηκαν.Trade and Investment , Ministry of Planning and International Cooperation. 22-7-2008.   Στις 28 Νοεμβρίου 2004 ο Αμπντάλα αφαίρεσε τον τίτλο του διαδόχου του θρόνου από τον ετεροθαλή αδερφό του, Χαμζά, χωρίς να ορίσει άλλο διάδοχο. Το 2009 ο πρωτότοκος γιος του βασιλιά Αμπντάλα πήρε και επίσημα τον τίτλο του διαδόχου.

Στις 3 Απριλίου του 2021, οι ένοπλες δυνάμεις της Ιορδανίας συνέλαβαν 20 άτομα και έθεσαν τον πρίγκηπα και πρώην διάδοχο Χαμζά σε κατοίκον περιορισμό με την κατηγορία της απόπειρας πραξικοπήματος.

 Παραπομπές 

Κατηγορία:Βασιλείς της Ιορδανίας
Κατηγορία:Ηγέτες εν ενεργεία
Κατηγορία:Μουσουλμάνοι μονάρχες
Κατηγορία:Ιορδανοί ευγενείς